ละเมิดลิขสิทธิ์ ดาบอาญาสิทธิ์ค่ายเพลง ศิลปินร้องเองยังเจ็บไม่รู้ตัว
กลายเป็นเรื่องที่โลกออนไลน์กลับมาพูดถึงอีกครั้ง หลังเจ้าหน้าที่ตำรวจ สน.โคกคราม นำกำลังรวบตัว หนุ่ม วงกะลา หลังเล่นคอนเสิร์ตเสร็จ คาผับดังย่านเลียบด่วนรามอินทรา ตามหมายจับศาลจังหวัดกระบี่ ฐานละเมิดลิขสิทธิ์เพลง ยาม ของค่ายมิวสิคบั๊กส์,ทั้งนี้ ทำให้ชาวเน็ตต่างพูดถึงเรื่องดังกล่าวเป็นจำนวนมาก ,ทีมข่าวเจาะประเด็น, ขอพาย้อนดูว่า มีศิลปินท่านไหนที่เคยโดนเรื่อง ลิขสิทธิ์เพลง มาแล้วบ้าง,ห้าม ลำไย ร้อง ผู้สาวขาเลาะ ละเมิดลิขสิทธิ์ อาม ชุติมา,ถือเป็นประเด็นร้อนที่ยืดเยื้อมานานกว่า 6 เดือน สำหรับกรณีสัญญาระหว่างนักร้องนักแต่งเพลงสาว อาม ชุติมา และค่ายไหทองคำ ที่มี ประจักษ์ชัย ไหทองคำ เป็นผู้บริหาร โดยอามอ้างว่าสัญญาดังกล่าวไม่เป็นธรรม รวมไปถึงเรื่องการแบ่งเปอร์เซ็นต์รายได้,จนนำไปสู่เหตุการณ์บานปลาย จะมีการฟ้องร้องเกิดขึ้น และลามถึงเรื่องการห้าม ลำไย ไหทองคำ ร้องเพลง ผู้สาวขาเลาะ เพราะละเมิดลิขสิทธิ์ อาม ชุติมา แต่สุดท้ายเหตุการณ์ทั้งหมดก็จบลงด้วยดี,บิ๊กแอส โดนคดีละเมิดลิขสิทธิ์ ก่อนตาย แม้เป็นเจ้าของเพลง,หลังจาก ตัวแทนลิขสิทธิ์ค่ายเพลงเพาเวอร์เทรเซอร์ จำกัด หรือ มิวสิคบั๊กส์ พร้อมด้วยตำรวจ สน.ทองหล่อ นำหมายจับจากศาลจังหวัดระยอง เพื่อดำเนินคดีกับ วงบิ๊กแอส 5 ราย ประกอบด้วย เจ๋ง-นายเดชา โคนาโล (ร้องนำ) อ๊อฟ-นายพูนศักดิ์ จตุระบุล (กีตาร์) หมู-นายอภิชาติ พรมรักษา (กีตาร์) โอ๊ค-นายพงศ์พันธ์ พลสิทธิ์ (กีตาร์เบส) และ นายขจรเดช พรมรักษา (มือกลอง),เนื่องจาก บุคคลดังกล่าวมีความผิดฐานละเมิดลิขสิทธิ์ของผู้อื่น เพราะนำบทเพลง ก่อนตาย ของวงตนเองที่เคยออกกับค่ายมิวสิคบั๊กส์ มาร้องเผยแพร่ต่อสาธารณชนในงานดนตรีเพื่อการค้า ทำให้สมาชิกในวง ต้องเดินสายรับทราบข้อกล่าวหาที่สถานีตำรวจ ทั้งหมด 30 แห่ง พร้อมหวังอยากให้ทางออกของปัญหานี้ จบด้วยการไกล่เกลี่ยที่ลงตัวของทั้งสองฝ่าย,หนุ่ม กะลา โดนรวบคาผับดัง ฐานละเมิดลิขสิทธิ์เพลง ยาม,เจ้าของค่ายมิวสิคบั๊กส์ แจ้งความดำเนินกับ นายณพสิน แสงสุวรรณ หรือ หนุ่ม วงกะลา 44 คดี 44 ท้องที่ ในข้อหาละเมิดลิขสิทธิ์เพลง ยาม โดยเจ้าทุกข์แจ้งเรียกค่าลิขสิทธิ์คดีละ 500,000 บาท สำหรับคดีที่ถูกจับกุมครั้งนี้ เบื้องต้นในชั้นสอบสวนเจ้าตัวให้การปฏิเสธ เพื่อต่อสู้คดีในชั้นศาล.
กลายเป็นเรื่องที่โลกออนไลน์กลับมาพูดถึงอีกครั้ง หลังเจ้าหน้าที่ตำรวจ สน.โคกคราม นำกำลังรวบตัว หนุ่ม วงกะลา หลังเล่นคอนเสิร์ตเสร็จ ทีมข่าวเจาะประเด็น ขอพาย้อนว่าศิลปินท่านไหนที่เคยโดน
ลิขสิทธิ์เพลง,หนุ่ม กะลา,บิ๊กแอส,ลำไย ไหทองคำ,ข่าวร้อน,ข่าวทั่วไป